Sovesh/autoresearch-or huggingface dataset:
ଫାଇଜର-ବାୟୋଏନଟେକ କୋଭିଡ-୧୯ଟିକା (ଇଂରାଜୀ ଭାଷାରେ Pfizer - BioNTech COVID-19 ଟିକା, ଜେନେରିକ୍ ନାମ ଟୋଜିନାମେରାନ୍ ଏବଂ ବେପାର ନାମ କୋମିରନାଟି, ଏକ ପ୍ରକାର କୋଭିଡ-୧୯ ଟିକା । କୋଭିଡ-୧୯ ରୋଗରୁ ସୁରକ୍ଷା ଯୋଗାଇବା ପାଇଁ ଏହା ପ୍ରାଧିକରଣ ଉପରେ ନିର୍ଭର କରି ଚାରି, ଏଗାର କିମ୍ବା ପନ୍ଦର ବର୍ଷରୁ ଅଧିକ ବୟସର ଲୋକଙ୍କଠାରେ ବ୍ୟବହୃତ ହୁଏ ।    ପ୍ରାରମ୍ଭିକ ଭାବରେ ଏହା ୯୫% ପ୍ରଭାବଶାଳୀ ବୋଲି ଜଣାପଡିଛି ।  ଅତି କମରେ ୨୧ ଦିନ ବ୍ୟବଧାନରେ ଦୁଇଟି  ଡୋଜ ଟିକା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଏ ।

ଅଧିକାଂଶ କ୍ଷେତ୍ରରେ ସାମାନ୍ୟରୁ ମଧ୍ୟମ ପାର୍ଶ୍ୱ ପ୍ରତିକ୍ରିୟା ହୁଏ ଏବଂ କିଛି ଦିନ ମଧ୍ୟରେ ସମାଧାନ  ହୁଏ ।  ଇଞ୍ଜେକ୍ସନ ନେଇଥିବା ସ୍ଥାନରେ ଯନ୍ତ୍ରଣା, ଥକାପଣ, ଜ୍ୱର,ତରଳ ଝାଡ଼ା, ମୁଣ୍ଡବିନ୍ଧା ଏବଂ ମାଂସ ପେଶୀ ଯନ୍ତ୍ରଣା ହୋଇପାରେ । ବିରଳ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍, ଫେସିଆଲ୍ ପାଲସି, ପେରିକାର୍ଡ଼ାଇଟିସ୍ ଏବଂ ମାୟୋକାର୍ଡାଇଟିସ ହୋଇପାରେ।  ଗର୍ଭାବସ୍ଥାରେ ବ୍ୟବହାର ସହିତ କ୍ଷତିର କୌଣସି ପ୍ରମାଣ ମିଳିନାହିଁ ।   ଏହା ଏକ ଏମଆରଏନଏ (mRNA) ଟିକା, ନ୍ୟୁକ୍ଲିଓସାଇଡ୍-ରୂପାନ୍ତରିତ ଏମଆରଏନଏ (modRNA)କୁ ନେଇ SARS-CoV-2ର ସ୍ପାଇକ୍ ପ୍ରୋଟିନ୍ ଏନକୋଡିଂ କରିଥାଏ, ଯାହା ଲିପିଡ ନାନୋ-ପାର୍ଟିକଲ୍ସରେ ଆବଦ୍ଧ ।

ଏହି ଟିକା ଅକ୍ଟୋବର ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଜରୁରୀକାଳୀନ ବ୍ୟବହାର ପ୍ରାଧିକରଣ (EUA) ଗ୍ରହଣ କରିଥିଲା ଏବଂ ଡିସେମ୍ବର ୨୦୨୦ରେ ୟୁରୋପରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା।   ଏହା ଅଗଷ୍ଟ ୨୦୨୧ରେ ଯୁକ୍ତରାଷ୍ଟ୍ରରେ ସମ୍ପୂର୍ଣ୍ଣ ଅନୁମୋଦନ ଲାଭ କରିଥିଲା।  ଏହା ୨୦୨୨ ସୁଦ୍ଧା ଅତି କମରେ ୧୫୧ଟି ଦେଶରେ କିଛି ସ୍ତରରେ ବ୍ୟବହାର ପାଇଁ ଅନୁମତି ଦିଆଯାଇଛି।  ଏହା ପ୍ରାରମ୍ଭରେ ସରକାରଙ୍କୁ ପ୍ରତି ଡୋଜରେ ୧୫ରୁ ୨୫ ଡଲାରରେ ବିକ୍ରି ହେଉଥିଲା |  ଏହାକୁ ଜର୍ମାନୀ କମ୍ପାନୀ ବାୟୋଏନଟେକ ଏବଂ ଆମେରିକୀୟ କମ୍ପାନୀ ଫାଇଜରଦ୍ୱାରା ବିକଶିତ କରାଯାଇଥିଲା |  ଏହା ହେଉଛି ପ୍ରଥମ କୋଭିଡ-୧୯ ଟିକା ଯାହାକି ଏକ କଠୋର ନିୟାମକ ପ୍ରାଧିକରଣଦ୍ୱାରା ଅନୁମୋଦିତ ।   ସେପ୍ଟେମ୍ବର ୨୦୨୧ ସୁଦ୍ଧା ୧.୫ରୁ ଅଧିକ ବିଲିୟନ ଡ଼ୋଜ ବିଭିନ୍ନ ସ୍ଥାନ‌କୁ ପଠାଯାଇଛି ।

ଆଧାର 

ଚିକିତ୍ସା ବିଜ୍ଞାନ
ଶେଫାଳୀ ନାୟକ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ ।

ପରିବାର 
ଓଡ଼ିଆ କଥାଚିତ୍ର ନିର୍ଦ୍ଦେଶକ ଓ ସଂପାଦକ ବିଶ୍ୱନାଥ ନାୟକ ତାଙ୍କ ପତି ।

ଅଭିନିତ କଥାଚିତ୍ର 
 ଶ୍ରୀ ଶ୍ରୀ ମହାଲକ୍ଷ୍ମୀ ପୂଜା (୧୯୫୯)
 ଜୟଦେବ (୧୯୬୨)

ଆଧାର

ଅଧିକ ତଥ୍ୟ 
 

ଓଡ଼ିଶାର ଲୋକ
ଓଡ଼ିଆ କଥାଚିତ୍ର ଅଭିନେତ୍ରୀ
ଜନ୍ନାତୁଲ ଫିରଦୋସ୍ ପେୟା (ଜନ୍ମ: ୧୪ ଅକ୍ଟୋବର ୧୯୯୧), ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ । ସେ ୨୦୦୭ ମସିହାରେ ମିସ୍ ବଙ୍ଗଳାଦେଶ ପ୍ରତିଯୋଗୀତାରେ ବିଜୟିନୀ ହୋଇଥିଲେ । ୨୦୧୨ରେ ସେ ବଙ୍ଗଳାଦେଶୀ ଚଳଚ୍ଚିତ୍ର ଚୋରାବାଲି ଜରିଆରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୩ରେ ସେ ମିସ୍ ଇଣ୍ଡିଆନ ପ୍ରିନ୍ସେସ୍ ଇଣ୍ଟରନ୍ୟାସନାଲ ପ୍ରତିଯୋଗୀତାରେ ବିଜୟିନୀ ହୋଇଥିଲେ ।

ପ୍ରାରମ୍ଭିକ ଜୀବନ ଏବଂ ଶିକ୍ଷା
ଜନ୍ନାତୁଲ ଫିରଦୋସ୍ ପେୟା ୧୪ ଅକ୍ଟୋବର ୧୯୯୧ରେ ବଙ୍ଗଳାଦେଶର ଖୁଲ୍‌ନାଠାରେ ଜନ୍ମଗ୍ରହଣ କରିଥିଲେ । ସେ ଖୁଲ୍‌ନାର ସରକାରୀ ମହିଳା ଉଚ୍ଚ ବିଦ୍ୟାଳୟରୁ ତାଙ୍କର ସ୍କୁଲ ଶିକ୍ଷା ଶେଷ କରିଥିଲେ । ଏହାପରେ ସେ ତାଙ୍କ ପରିବାର ସ‌ହ ଢାକାକୁ ସ୍ଥାନାନ୍ତରିତ ହୋଇଯାଇଥିଲେ । ଜଣେ ଓକିଲ ହେବାର ଇଚ୍ଛା ତାଙ୍କର ଛୋଟବେଳୁଥିଲା । ତେଣୁ ସେ ଲଣ୍ଡନ ବିଶ୍ୱବିଦ୍ୟାଳୟରେ ସେ ଓକିଲାତି ପଢ଼ିଥିଲେ । ଏହାପରେ ସେ ବିଚାରପତି ଡଃ କମଳ ହୁସେନଙ୍କର ଅଧିନରେ କାର୍ଯ୍ୟ କରୁଥିଲେ ।

ଅଭିନୟ ଜୀବନ
ଜନ୍ନାତୁଲ ଫିରଦୋସ୍ ପେୟା ୨୦୦୭ରେ ମିସ୍ ବଙ୍ଗଳାଦେଶ ପ୍ରତିଯୋଗୀତାରେ ଭାଗନେଇଥିଲେ । ସେହି ପ୍ରତିଯୋଗୀତାରେ ସେ ବିଜୟିନୀ ହୋଇଥିଲେ । ଏବେ ସେ ଭାରତୀୟ ମଡେଲିଂ ସଂସ୍ଥା ମସ୍କୋଟ୍ ମଡେଲ ମ୍ୟାନେଜ୍‌ମେଣ୍ଟରେ କାର୍ଯ୍ୟ କରୁଛନ୍ତି । ସେ କିଛି ହିନ୍ଦୀ ଭିଡ଼ିଓରେ ମଧ୍ୟ କାମ କରିଛନ୍ତି । ୨୦୧୩ରେ ସେ ୧୯ଟି ଦେଶର ପ୍ରତିଯୋଗୀଙ୍କୁ ହରାଇ ମିସ୍ ଇଣ୍ଡିଆନ ପ୍ରିନ୍ସେସ୍ ଇଣ୍ଟରନ୍ୟାସନାଲ ପ୍ରତିଯୋଗୀତାରେ ବିଜୟିନୀ ହୋଇଥିଲେ ।  ସେ ଅନେକ କିଛି ନାଟକରେ ମଧ୍ୟ ଅଭିନୟ କରିଛନ୍ତି । ତାଙ୍କ ଅଭିନୀତ ନାଟକ ହେଲା, "ଟୁ ବି ଅର୍ ନଟ୍ ଟୁ ବି" ଏବଂ "ପ୍ରଜାପତିର ସୁଖ ଦୁଃଖ" ।

୨୦୧୨ରେ ସେ ତାଙ୍କର ଅଭିନୟ ଜୀବନର ଆରମ୍ଭ କରିଥିଲେ । ୨୦୧୨ରେ ରେଡ୍‌ୱାନ୍ ରୋନିଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଚୋରାବାଲି ଜରିଆରେ ସେ ଅଭିନୟ ଜଗତରେ ପ୍ରବେଶ କରିଥିଲେ । ଏହି କଥାଚିତ୍ରଟିରେ ସେ ଜୋୟା ଆହସାନ୍, ଇନ୍ଦ୍ରନେଲ ସେନ‌ଗୁପ୍ତା ଆଦି କଳାକାରମାନେ ଅଭିନୟ କରିଥିଏଲ । ଏହି ଚଳଚ୍ଚିତ୍ର ପାଇଁ ତାଙ୍କୁ ୨୦୧୨ର ମେର୍‌ଲି ପ୍ରଥମ ଆଲୋ ପୁରସ୍କାରରେ ସମୀକ୍ଷକ ପସନ୍ଦର ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ଏହାପରେ ୨୦୧୫ରେ ତାଙ୍କର ୨ୟ ଚଳଚ୍ଚିତ୍ର ମୁକ୍ତିଲାଭ କରିଥିଲା । ନିର୍ଦ୍ଦେଶକ ରିକିଆ ମସୁଦୋଙ୍କ ନିର୍ଦ୍ଦେଶନାରେ ନିର୍ମତ ଚଳଚ୍ଚିତ୍ର ଦ ଷ୍ଟୋରୀ ଅଫ୍ ସମରରେ ସେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ସ‌ହ ସଞ୍ଜ୍ ଜନ୍ ଅଭିନୟ କରିଥିଲେ । ଏହାପରେ ଗ୍ୟାଙ୍ଗ୍‌ଷ୍ଟାର ରିଟର୍ଣ୍ଣସ୍, ପ୍ରୋବାସିର୍ ପ୍ରେମ୍, ଚିତ୍ତମହଲ, ପ୍ରେମ୍ କି ବୁଝିନି ଆଦି କଥାଚିତ୍ରରେ ସେ ଅଭିନୟ କରିଥିଲେ ।

ଜନ୍ନାତୁଲ ଫିରଦୋସ୍ ପେୟା ଭାରତୀୟ ପତ୍ରିକା ଭୋଗୁଇ ଇଣ୍ଡିଆର ମୂଳ ପୃଷ୍ଠାରେ ପ୍ରଥମ ବଙ୍ଗଳାଦେଶୀ ଭାବରେ ସ୍ଥାନ ପାଇଥିଲେ । ସେ ଭାରତୀୟ ଅଭିନେତ୍ରୀ ଦୀପିକା ପାଦୁକୋନଙ୍କୁ ତାଙ୍କର ପ୍ରେରଣା ଭାବରେ ମାନନ୍ତି ଏବଂ ତାଙ୍କ ଭଳି ଆନ୍ତର୍ଜାତୀୟ ସ୍ତରରେ ଅଭିନୟ କରିବାର ଇଚ୍ଛା ରଖିଛନ୍ତି ।

ଫେବୃଆରୀ ୨୦୧୭ରେ ପେୟା ଟିଆର୍‌ଇ ସେମ୍ମେର ମୁଖ୍ୟ ବିଜ୍ଞାପନ ପ୍ରଚାରିକା ଭାବରେ ନିଯୁକ୍ତ ହୋଇଥିଲେ । ଏହି ସଂସ୍ଥାଟି ନିୟୁ ୟର୍କର ପ୍ରସିଦ୍ଧ ହେୟାର କେୟାର୍ ଆଣ୍ଡ ଷ୍ଟାଇଲିଂ ସଂସ୍ଥା । ସେ ଏହି ସଂସ୍ଥାରଦ୍ୱାରା ନିୟ ୟର୍କ‌ରେ ଆୟୋଜିତ ଏକ ବଡ଼ କାର୍ଯ୍ୟକ୍ରମରେ ଯୋଗ ଦେଇଥିଲେ । ସେ ପ୍ରଥମ ବଙ୍ଗଳାଦେଶୀ ଭାବରେ ଏହି ନିୟୁ ୟର୍କ ଫ୍ୟାସନ୍ ଉଇକ୍‌ରେ ଯୋଗ ଦେଇଥିଲେ ।

ଆଧାର

ବାହାର ଆଧାର

 
 

ବଙ୍ଗଳାଦେଶର ଅଭିନେତ୍ରୀ
୧୯୯୧ ଜନ୍ମ
ଜୀବିତ ବ୍ୟକ୍ତି
ବରଗଡ଼ (କ୍ରମିକ ସଂଖ୍ୟା: ୩) ବରଗଡ଼ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । 
୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବେଶ ଅାଚାର୍ଯ୍ୟ ଭାରତୀୟ ଜାତୀୟ କଂଗ୍ରେସ ପାର୍ଥୀ ସାଧୁ ନେପାକଙ୍କଠାରୁ ୧୩୨୦୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ବିଗତ ୨୦୦୯ ନିର୍ବାଚନରେ କଂଗ୍ରେସ ପ୍ରାର୍ଥୀ ସାଧୁ ନେପାକ, ବିଜୁ ଜନତା ଦଳ ପ୍ରାର୍ଥୀ ଆନନ୍ଦ ଆଚାର୍ଯ୍ୟଙ୍କଠାରୁ ପ୍ରାୟ ୨୦୦୦  ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବରଗଡ଼ (ପୌ), ବରଗଡ଼ ବ୍ଳକ, ବରପାଲୀ ବ୍ଳକ ଅନ୍ତର୍ଗତ କିଛି ଅଞ୍ଚଳ ।

ନିର୍ବାଚିତ ବିଧାୟକ 
ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: 

 ୨୦୧୯: ଦେବେଶ ଆଚାର୍ଯ୍ୟ (ବିଜଦ)
୨୦୧୪: ଦେବେଶ ଆଚାର୍ଯ୍ୟ (ବିଜଦ) 

 ୨୦୦୯: ସାଧୁ ନେପାକ (କଂଗ୍ରେସ) 
 ୨୦୦୪: ଆନନ୍ଦ ଆଚାର୍ଯ୍ୟ (ବିଜଦ)
 ୨୦୦୦: ଆନନ୍ଦ ଆଚାର୍ଯ୍ୟ (ବିଜଦ)
 ୧୯୯୫: ପ୍ରସନ୍ନ ଆଚାର୍ଯ୍ୟ (ଜନତା ଦଳ)
 ୧୯୯୦: ପ୍ରସନ୍ନ ଆଚାର୍ଯ୍ୟ (ଜନତା ଦଳ)
 ୧୯୮୫: ଯଦୁମଣି ପ୍ରଧାନ (କଂଗ୍ରେସ)
 ୧୯୮୦: ଯଦୁମଣି ପ୍ରଧାନ (କଂଗ୍ରେସ-ଇ)
 ୧୯୭୭: ନବୀନ କୁମାର ପ୍ରଧାନ (ଜନତା)
 ୧୯୭୪: ନବୀନ କୁମାର ପ୍ରଧାନ (ଉତ୍କଳ କଂଗ୍ରେସ)
 ୧୯୭୧: ଚିତ୍ତରଞ୍ଜନ କର (କଂଗ୍ରେସ-ଜେ)
 ୧୯୬୭: ଭରତ ଚନ୍ଦ୍ର ହୋତା (କଂଗ୍ରେସ)
 ୧୯୬୧: ଗଣନାଥ ପ୍ରଧାନ (ସ୍ୱାଧୀନ)
 ୧୯୫୭: ନିକୁଞ୍ଜ ବିହାରୀ ସିଂହ (ଗଣ ପରିଷଦ) ଓ ମହାନନ୍ଦ ବାହାଦୁର (ଗଣ ପରିଷଦ)
 ୧୯୫୧: ତୀର୍ଥବାସୀ ପ୍ରଧାନ (କଂଗ୍ରେସ)

ଆଧାର

ବାହାର ତଥ୍ୟ

ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ବରଗଡ଼ ଜିଲ୍ଲା
ମେଟାମିଜୋଲ, ଯାହା ଡିପିରୋନ୍ ଭାବରେ ମଧ୍ୟ ଜଣାଶୁଣା, ଏକ ଯନ୍ତ୍ରଣା ନିବାରକ, ସ୍ପାଜମ ମୁକ୍ତିକାରୀ ଏବଂ ଜ୍ୱର ହ୍ରାସକାରୀ ଔଷଧ ।  ଯେତେବେଳେ ଅନ୍ୟ ଔଷଧ ପ୍ରଭାବଶାଳୀ ନଥାଏ ସେତେବେଳେ ଏହା ବ୍ୟବହୃତ ହୋଇପାରେ ।  ଆରମ୍ଭ ଶୀଘ୍ର ହୁଏ ଏବଂ ପ୍ରଭାବ ୮ ଘଣ୍ଟା ପର୍ଯ୍ୟନ୍ତ ରହିଥାଏ ।  ଏହା ପାଟିରେ, ମଳଦ୍ୱାରରେ  କିମ୍ବା ଇଞ୍ଜେକ୍ସନ‌ଦ୍ୱାରା ଦିଆଯାଇପାରେ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ପେଟ ଅସ୍ୱାଭାବିକତା ଏବଂ ଅଇ ଲାଗେ ।  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ମୋର ଆଲର୍ଜି ପ୍ରତିକ୍ରିୟା, ଆନାଫାଇଲକ୍ସିସ୍ ଏବଂ ନିମ୍ନ ଶ୍ୱେତ ରକ୍ତ କଣିକା ଅନ୍ତର୍ଭୁକ୍ତ |  ପ୍ରାରମ୍ଭିକ ଗର୍ଭାବସ୍ଥାରେ ଏହା ଅପେକ୍ଷାକୃତ ନିରାପଦ ଦେଖାଯାଉଥିବାବେଳେ ପରବର୍ତ୍ତୀ ଗର୍ଭଧାରଣରେ ଚିନ୍ତାଜନ‌କ ହୋଇପାରେ । ସ୍ତନ୍ୟପାନ କରାଇବା ସମୟରେ ବ୍ୟବହାର ସୁପାରିଶ କରାଯାଏ ନାହିଁ । ଏହା ଆମ୍ପିରୋନ୍ ପରିବାର ସଦସ୍ୟ ।  ଏହା ଏକ ଓପିଏଡ୍ ନୁହେଁ; ଓ ଏହାର ଉତ୍ସଗୁଡ଼ିକ ଭିନ୍ନ ହୋଇଥାଏ ।  

୧୯୨୨ ମସିହାରେ ମେଟାମିଜୋଲ ପେଟେଣ୍ଟ ହୋଇଥିଲା ଏବଂ ପ୍ରଥମେ ଜର୍ମାନୀରେ ମେଡିକାଲରେ ବ୍ୟବହୃତ ହୋଇଥିଲା ।   ଏହାକୁ ବିଭିନ୍ନ ବାଣିଜ୍ୟ ନାମରେ ବିକ୍ରି କରାଯାଏ |  ପାର୍ଶ୍ୱ ପ୍ରତିକ୍ରିୟା ହେତୁ ୧୯୬୦ ଏବଂ ୭୦ଦଶକରେ ଆମେରିକା ଏବଂ ଯୁକ୍ତରାଜ୍ୟ ସମେତ ଅନେକ ଦେଶରେ ବଜାରରୁ ଏହା ପ୍ରତ୍ୟାହାର କରାଯାଇଥିଲା।   ଯଦିଓ ଏହା ୨୦୧୯ ସୁଦ୍ଧା ୟୁରୋପର କିଛି ଅଂଶରେ ଏବଂ ବିକାଶଶୀଳ ଦେଶରେ ଉପଲବ୍ଧ ଅଛି।

ଆଧାର 

ଚିକିତ୍ସା ବିଜ୍ଞାନ
ଷୋଳମପୁର ଓଡ଼ିଶାର ଭଦ୍ରକ ଜିଲ୍ଲାରେ ଅବସ୍ଥିତ ଏକ ପୁରାତନ ବୌଦ୍ଧ ମହାବିହାର । ଏହା  ତତ୍କାଳୀନ ବିରଜାମଣ୍ଡଳ ଅଧୀନରେ ଏକ ଗୁରୁତ୍ୱପୂର୍ଣ୍ଣ ବୌଦ୍ଧ ମହାବିହାର ଭାବେ ମୁଣ୍ଡ ଟେକିଥିଲା ।

ଅବସ୍ଥିତି 
ଯାଜପୁର ସହରର ଦଶାଶ୍ୱାମଧ ଘାଟର ଅପରପାର୍ଶ୍ୱରେ ଭଦ୍ରକ ଜିଲ୍ଲାର ଭଣ୍ଡାରିପୋଖରୀ ବ୍ଲକ୍‍ରେ ବୈତରଣୀ ନଦୀ କୂଳରେ ଏହି ପ୍ରସିଦ୍ଧ ପୀଠଟି ଅବସ୍ଥିତ।

ନାମକରଣ 
ସୋମବଂଶର ଶେଷ ରାଜା କର୍ଣ୍ଣଦେବ ଏଠାରେ ରାଣୀହଂସପୁର ପ୍ରତିଷ୍ଠା କରିଥିଲେ ଏବଂ ଏହାର ଷୋହଳଟି ମୁଖ ରହିଥିଲା । ଏହି ଅନୁସାରେ ଏହାର ନାମ ଷୋଳମପୁର ହୋଇଛି ବୋଲି କୁହାଯାଏ। ଆହୁରି ମଧ୍ୟ ସୋମବଂଶୀ ସମ୍ରାଟ ପ୍ରଥମ ଯଯାତି କେଶରୀ (ଖ୍ରୀ.ଅ. ୯୨୨ - ଖ୍ରୀ.ଅ. ୯୫୫)ଙ୍କ ଏହା ୧୬ତମ ଗଡ଼ ଥିବାରୁ ଏହାର ନାମ ଷୋଳମପୁର ହୋଇଛି ବୋଲି କିଛି ଗବେଷକ ଦାବି କରନ୍ତି।

ଇତିହାସ 
ଯାଜପୁର ଜିଲ୍ଲାର ବିଶ୍ୱପ୍ରସିଦ୍ଧ ରତ୍ନଗିରି, ଉଦୟଗିରି ଓ ଲଳିତଗିରି (କଟକ ଜିଲ୍ଲା) ହୀରକ ତ୍ରିଭୁଜ ସହିତ ଷୋଳମପୁର ବୌଦ୍ଧ କ୍ଷେତ୍ରର ଏକ ନିବିଡ଼ ସଂପର୍କ ରହିଛି । ଭୌମକରବଂଶୀ ରାଜା ପ୍ରଥମ ଶୁଭକର ଦେବ (ଖ୍ରୀ.ଅ.୭୯୦-ଖ୍ରୀ.ଅ.୮୦୦)ଙ୍କ ନେଉଳପୁର (ବର୍ତ୍ତମାନ ଯାଜପୁର ଜିଲ୍ଲାର ଧର୍ମଶାଳା ବ୍ଲକ୍‍ ଅନ୍ତର୍ଗତ) ତାମ୍ରଶାସନରେ ଷୋଳମପୁର ବୌଦ୍ଧକ୍ଷେତ୍ର ସଂପର୍କରେ ଉଲ୍ଲେଖ ରହିଛି  । ପ୍ରଥମ ଶୁଭକର ଦେବ ଜଣେ ବୌଦ୍ଧ ଉପାସକ ଥିଲେ । ସେହିଭଳି ସୋମବଂଶର ଶେଷ ରାଜା କର୍ଣ୍ଣଦେବ (ଖ୍ରୀ.ଅ. ୧୧୦୦-ଖ୍ରୀ.ଅ. ୧୧୧୦)ଙ୍କ ରତ୍ନଗିରି ତାମ୍ରଶାସନରେ ଷୋଳମପୁର ମହାବିହାର (ବୌଦ୍ଧବିହାର) ସଂପର୍କରେ ମଧ୍ୟ ଅନେକ ଗୁରୁତ୍ୱପୂର୍ଣ୍ଣ ପ୍ରସଙ୍ଗ ଉଲ୍ଲେଖ ରହିଛି। ଷୋଳମପୁରରେ ପ୍ରଥମ ଶୁଭକର ଦେବ (ଖ୍ରୀ.ଅ. ୭୯୦ - ଖ୍ରୀ.ଅ. ୮୦୦) ଏକ ବୌଦ୍ଧ ବିହାର ନିର୍ମାଣ କରି ତହିଁରେ ଅବଲୋକିତେଶ୍ୱରଙ୍କ ମୂର୍ତ୍ତି ସ୍ଥାପନ କରିଥିଲେ । ଏହି ମୂର୍ତ୍ତିରେ ଭୌମକର ଶାସନ ସଂପର୍କରେ ଶିଳାଲେଖ ମଧ୍ୟ ରହିଛି । ଅବଲୋକିତେଶ୍ୱର ମୂର୍ତ୍ତିଟି ବର୍ତ୍ତମାନ ଷୋଳମପୁର ରଘୁନାଥ ମନ୍ଦିରରେ ସ୍ଥାପିତ ହୋଇଥିବାର ଦେଖାଯାଏ । ଏହି ଦୃଷ୍ଟିରୁ ଷୋଳମପୁର ଦିନେ ଭୌମକରମାନଙ୍କର ପ୍ରାଚୀନ ରାଜଧାନୀ ଥିଲା ବୋଲି ବିଚାର କରାଯାଏ । ଏଠାରେ ଭୌମବଂଶୀଙ୍କର ରାଜପ୍ରାସାଦର ଧ୍ୱଂସାବଶେଷ ମଧ୍ୟ ଦେଖିବାକୁ ମିଳିଥାଏ । ଭୌମକରମାନଙ୍କ ରାଜତ୍ୱ କାଳରେ ବିରଜା ମଣ୍ଡଳରେ ବୌଦ୍ଧ ଧର୍ମର ପ୍ରସାର ଘଟିଥିଲା । ତତ୍କାଳୀନ ବିରଜା ମଣ୍ଡଳ ଅନ୍ତର୍ଗତ ରତ୍ନଗିରି, ଲଳିତଗିରି, ଉଦୟଗିରି, ଲାଙ୍ଗୁଡ଼ି, ଏରଡ଼ା, ଖଡ଼ିପଦା, ଷୋଳମପୁର, ତରାଙ୍ଗ, ଶ୍ରୀରାମପୁର, ଶୀତଳେଶ୍ୱର, ସନ୍ଥମାଧବ ଓ ନପଙ୍ଗ ଆଦି ସ୍ଥାନରେ ବୌଦ୍ଧ ଧର୍ମର ଅଂଶବିଶେଷ ଦେଖିବାକୁ ମିଳିଥାଏ

ପରିଚିତି 
୧୯୬୮ ମସିହା ଡିସେମ୍ବରରେ ଚାନ୍ଦମାମା ପବ୍ଲିକେଶନଦ୍ୱାରା ପ୍ରକାଶିତ ଦି ହେରିଟେଜ୍ ନାମକ ପତ୍ରିକାର ପୃଷ୍ଠା ୪୪ରେ ଇଂଲଣ୍ଡର କ୍ଲେଭରଲ୍ୟାଣ୍ଡ ବିଶ୍ୱବିଦ୍ୟାଳୟର ଇତିହାସ ବିଭାଗ ବରିଷ୍ଠ ପ୍ରାଧ୍ୟାପକ ଥୋମାସ ଇ. ଡୋନାଲଡସନଙ୍କ 'ଯାଜପୁର-ଦି ଆନିସିଏଣ୍ଟ ଶାକ୍ତପୀଠ' ଶୀର୍ଷକ ଆଲେଖ୍ୟ ଷୋଳମପୁରକୁ ଲୋକଲୋଚନଙ୍କୁ ଆଣିଥିଲା । ବୈତରଣୀ ନଦୀର ଅପର ପାର୍ଶ୍ୱର ଷୋଳମପୁର ଗ୍ରାମରେ ବିକ୍ଷିପ୍ତଭାବେ ପଡିରହିଥିବା ପ୍ରାୟ ଅନାବିଷ୍କୃତ ୨୫ଟି ବୌଦ୍ଧ ଭାସ୍କର୍ଯ୍ୟ ସମ୍ପର୍କରେ ସେ ଏହି ଲେଖା ପ୍ରସ୍ତୁତ କରିଥିଲେ। ରଘୁନାଥଜୀଉ ମନ୍ଦିରର ବାହାର କାନ୍ଥରେ ଖୋଦିତ ତାରା ମୂର୍ତ୍ତି ଓ ତହିଁରେ ତାମ୍ର ଲିଖିତ ବିବରଣୀ ଯାଜପୁରରେ ମହାଯାନ ଓ ବଜ୍ରଯାନ(ତାନ୍ତ୍ରିକ) କେନ୍ଦ୍ରର ଗୁରୁତ୍ୱକୁ ପ୍ରମାଣିତ କରେ ବୋଲି ସେ ମତ ଦେଇଥିଲେ। ଏହି ଶିରୋନାମାରେ ତାରା ମୂର୍ତ୍ତି ଓ ତାମ୍ର ଲିପିର ଫଟୋ ପ୍ରକାଶିତ କରି ଏହାର ଅଦ୍ଧୟନ ପାଇଁ ପ୍ରଥମେ ସୁଯୋଗ ସୃଷ୍ଟି କରିଥିଲେ ଥୋମାସ୍।

ଆଧାର 

ବୌଦ୍ଧ ଧର୍ମ
ଓଡ଼ିଶାର ବୌଦ୍ଧ ବିହାର
ଓଡ଼ିଶାର ଇତିହାସ
ବୌଦ୍ଧ ତୀର୍ଥସ୍ଥଳୀ
ଓଡ଼ିଶାର ଐତିହ୍ୟସ୍ଥଳ
ଦ୍ୱିତୀୟ; ଅପ୍ରେଲ ୨୦୧୧
କ୍ଳେପ୍ଟୋମାନିଆ: ନିଜର କୌଣସି ବ୍ୟକ୍ତିଗତ ବ୍ୟବହାର ବା ଅର୍ଥନୈତିକ ଲାଭ ନ ଥାଇ ଚୋରୀ କରିବାର ଅଦମନୀୟ ଇଚ୍ଛାକୁ କ୍ଳେପ୍ଟୋମାନିଆ କହନ୍ତି । ଏହି ରୋଗ ପ୍ରଥମେ ୧୮୧୬ ମସିହାରେ ବର୍ଣ୍ଣନା କରାଯାଇଥିଲା ଓ ମାନସିକ ବିକାର ବିଜ୍ଞାନରେ ଏହାକୁ ରିପୁ ପ୍ରଭାବ ଦମନ ଅନିୟମ (impulse control disorder) କୁହାଯାଏ । ପୁନଃପୌନିକ ଅନାହୁତ ଦଖଲ ଓ ଚୋରୀ କରିବାର ଅଦମନୀୟ ପ୍ରବୃତ୍ତିର ଚାପ ଚୋରୀ କରିବା ପରେ ଚାପ ମୁକ୍ତ ହେବା ଯୋଗୁ ଏହି ରୋଗ ଅବଶେଷିଭ ସ୍ପେକ୍ତ୍ରମ ଡିଜଅର୍ଡର ରୋଗ ସମ୍ଭାବନା ଥାଏ ।ଅନେକ ସମୟରେ ଏହି ରୋଗ ସଠିକ ଭାବେ ନିର୍ଣ୍ଣୟ ହୋଇପାରେ ନାହିଁ ଓ ଅନ୍ୟାନ୍ୟ ମାନସିକ ରୋଗ ଯଥା ଉଦବେଗ, ମଦ୍ୟପାନର ଫଳ ହିସାବରେ ଭୁଲ କ୍ରମେ ନିର୍ଣ୍ଣୟ କରାଯାଏ । ଏହି କାରଣ ଯୋଗୁ ଏହି ରୋଗକୁ ଅନ୍ୟ ରୋଗ ଭଳି ଭୁଲରେ ଚିକିତ୍ସା କରାଯାଏ ।  
ବିଗତ ଶହେ ବର୍ଷ ମଧ୍ୟରେ ଏହି ରୋଗର ମାନସିକ ଚିକିତ୍ସା ପରିବର୍ତ୍ତେ ଔଷଧ ଚିକିତ୍ସା କରାଯାଉଛି । ସିଲେକ୍ଟିଭ ସେରୋଟୋନିକ ରିଅପଟେକ  ଇନହିବିଟର (selective serotonin reuptake inhibitors  or SSRIs), ମୁଡଷ୍ଟାବିଲାଇଜର (mood stabilizers), ଆଣ୍ଟିଡିପ୍ରେସାଣ୍ଟ (antidepressants) ସହ କଗନିଟିଭ ବିହେଭିଅରାଲ ଥେରାପି (cognitive behavioral therapy) ଦେବାରୁ ଭଲ ଉପକାର ମିଳୁଛି ।

ଆଧାର 
 

ଚିକିତ୍ସା ବିଜ୍ଞାନ
ମାନସିକ ରୋଗ
ଫ୍ଲେଗମାସିଆ ସେରୁଲିଆ ଡୋଲେନ୍ସ ( PCD ) ହେଉଛି ଡିପ ଭେନ ଥ୍ରୋମ୍ବୋସିସର (DVT) ଏକ ଭୟଙ୍କର ରୂପ ଯେଉଁଥିରେ ରକ୍ତ ଗୋଟିଏ ଅବୟବରୁ ବାହାରି ନିର୍ଦ୍ଦିଷ୍ଟ ଦିଗରେ ଯିବାକୁ ଅବରୋଧ ହୋଇଥାଏ ।  ଏହାର ଲକ୍ଷଣ ମଧ୍ୟରେ ଇଡିମା, ଯନ୍ତ୍ରଣା ସ‌ହିତ ଅବୟବଟିର ରଙ୍ଗ ବଦଳି ନୀଳ ରଙ୍ଗ ଦେଖାଯାଏ ।  ସାଧାରଣତ ଗୋଡ଼ରେ ଏହା ଦେଖାଯାଏ ୧୦%ରୁ କମ୍ କ୍ଷେତ୍ରରେ ବାହୁରେ ପ୍ରଭାବ ପକାଇଥାଏ ।  ରୋଗ  ଜଟିଳ ହେଲେ ଫୁସଫୁସ ଏମ୍ବୋଲିଜ୍ମ, କମ୍ପାର୍ଟମେଣ୍ଟ ସିଣ୍ଡ୍ରୋମ, ଗ୍ୟାଙ୍ଗ୍ରିନ ଏବଂ ଅଙ୍ଗ‌ହାନୀ ହୋଇପାରେ ।

ବିପଦ କାରକଗୁଡ଼ିକ ମଧ୍ୟରେ କର୍କଟ (୩୦%), ହାଇପରକୋଆଗୁଲେବିଲିଟି, ଭେନସ ସ୍ଟାସିସ, ଅସ୍ତ୍ରୋପଚାର, ପ୍ରମୁଖ ଆଘାତ, ଗର୍ଭଧାରଣ, ହରୋମୋନ ଚିକିତ୍ସା ଏବଂ ଇମ୍ମୋବିଲାଇଜେସନ ଅନ୍ତର୍ଭୁକ୍ତ; ଯଦିଓ କେତେକ କ୍ଷେତ୍ରରେ କିଛି କାରକ ମିଳେନାହିଁ । ଅନ୍ତର୍ନିହିତ ପ୍ରଣାଳୀରେ ରକ୍ତ ଅତ୍ୟଧିକ ଜମାଟ ବାନ୍ଧିବା ଯୋଗୁ ଅବୟବର ରକ୍ତ ସଞ୍ଚାଳନ ହେବାରେ ଅସମର୍ଥ ହୁଏ ।  ସାଧାରଣତ ଅଲଟ୍ରାସାଉଣ୍ଡଦ୍ୱାରା ରୋଗ ନିର୍ଣ୍ଣୟ କରାଯାଏ । ଏନ୍ୟ ଏକ ସମରୂପ ରୋଗରେ କମ୍ ଗୁରୁତର ଅବସ୍ଥା ହୁଏ ଯାହା ଏକ ଧଳା ଅଙ୍ଗରେ ପରିଣତ ହୁଏ, ଯାହା ଫ୍ଲେଗମାସିଆ ଆଲବା ଡୋଲେନ୍ସ  ଭାବରେ ଜଣାଶୁଣା ।

ଏହା ଏକ ଡାକ୍ତରୀ ଜରୁରୀକାଳୀନ ପରିସ୍ଥିତି ।  ପରିଚାଳନାରେ ଗୋଡକୁ ହୃଦୟର ସ୍ତରରୁ ଉପରକୁ ଉଠାଇବା, ହେପାରିନ ସହିତ ଆଣ୍ଟିକୋଆଗୁଲାଣ୍ଟ ଏବଂ ଶିରାଭ୍ୟନ୍ତର ତରଳ ପଦାର୍ଥ ଦିଆଯାଏ । ଜମାଟ ବନ୍ଧା ରକ୍ତକୁ ଥ୍ରୋମ୍ବୋଲାଇସିସ କିମ୍ବା ଥ୍ରୋମ୍ବେକ୍ଟୋମି କରି କାଢ଼ିଦିଆଯାଏ । ଗୁରୁତର ଭାବରେ ପ୍ରଭାବିତ ଲୋକଙ୍କ ମୃତ୍ୟୁ ଆଶଙ୍କା ୪୦%ରୁ ଅଧିକ ଥାଏ । ଏହି ରୋଗରୁ ବଞ୍ଚିଥିବା ଲୋକଙ୍କର ସାଧାରଣତଃ ଥ୍ରୋମ୍ବୋଟିକ ସିଣ୍ଡ୍ରୋମ ହୁଏ ।

ଫ୍ଲେଗମାସିଆ ସେରୁଲିଆ ଡୋଲେନ୍ସ ଏକ ଅସାଧାରଣ ରୋଗ । ସାଧାରଣତଃ ୫୦ କିମ୍ବା ୬୦ ଦଶକରେ ଏହି ରୋଗ ହୁଏ । ମହିଳାମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୯୩୮ ମସିହାର ଗ୍ରେଗୋଏର୍ ବର୍ଣ୍ଣନା ଏବଂ ନାମକରଣ କରିଥିଲେ । ଏହି ଶବ୍ଦର ଅର୍ଥ ହେଉଛି "ଯନ୍ତ୍ରଣାଦାୟକ ନୀଳ ପ୍ରଦାହ" ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
କାଶିପୁର ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ଗ୍ରାମ । ଉତ୍କଳ ଆଲୁମିନାର ପ୍ରସ୍ତାବିତ କାରଖାନାକୁ ବିରୋଧପୂର୍ବକ ଏଠାରେ ୨୦୦୪ ଡେସେମ୍ବର ୧ରେ ହୋଇଥିବା ଗଣ ଆନ୍ଦୋଳନ ପାଇଁ ଏହା ସେତେବେଳେ ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲା  ।

ଭୂଗୋଳ
କାଶିପୁରର ଭୌଗୋଳିକ ଅବସ୍ଥାନ ହେଉଛି latd = ୧୯.୨୨, longd = ୮୩.୦୮ ।  ଜିଲ଼୍ଲା ମୁଖ୍ୟାଳୟ ରାୟଗଡ଼ାଠାରୁ ପଶ୍ଚିମ ଦିଗକୁ ଏହା ୭୫ କିଲୋମିଟର ଦୂରରେ ରହିଛି । ୨୦୧୧ ଜନଗଣନା ଅନୁଯାୟୀ କାଶିପୁରର ଜନସଂଖ୍ୟା ୧୧,୮୦୯ ।  ଭାଲୁମସ୍କା ରେଳ ଷ୍ଟେସନ ଏହାର ନିକଟତମ ରେଳଷ୍ଟେସନ ଭାବେ ଏଠାରେ ରେଳ ଯୋଗାଯୋଗ ରହିଛି । ଏହାର ନିକଟତମ ବିମାନ ବନ୍ଦର ହେଉଛି ଜୟପୁର । ଏଠାକାର ପ୍ରଚଳିତ ଭାଷା ହେଉଛି ଓଡ଼ିଆ ଏବଂ ତେଲୁଗୁ । ରାୟଗଡ଼ା ଜିଲ୍ଲାର ତହସିଲମାନଙ୍କ ମଧ୍ୟରେ କାଶିପୁର ଅନ୍ୟତମ ।

ବିଶିଷ୍ଟ ବ୍ୟକ୍ତି 
ସୁମନୀ ଝୋଡ଼ିଆ

ପର୍ଯ୍ୟଟନ
ବଣ, ଜଙ୍ଗଲ ଏବଂ ଝରଣାରେ ପରିପୂର୍ଣ ଏହାର ପ୍ରାକୃତିକ ଶୋଭା ମନମୁଗ୍ଧକର ଅଟେ ।

ଆଧାର

ବାହାର ତଥ୍ୟ
 ରାୟଗଡ଼ା ଜିଲ୍ଲାର ସରକାରୀ ପୃଷ୍ଠା

ରାୟଗଡ଼ା ଜିଲ୍ଲାର ଗାଆଁ ଓ ସହର
ପ୍ରଫୁଲ୍ଲ କୁମାର ମହାନ୍ତି (ଜନ୍ମ : ୨୩ ଜୁଲାଇ ୧୯୩୯) ଜଣେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଓଡ଼ିଆ ସାହିତ୍ୟିକ । ସେ ଉଭୟ ଇଂରାଜୀ ଓ ଓଡ଼ିଆରେ ପ୍ରବନ୍ଧ, ଅନୁବାଦ, ନାଟକ ଓ ଗଳ୍ପ ଆଦି ଲେଖିଥାନ୍ତି । ତାଙ୍କର ପ୍ରାୟ ୧୪ଟି ପୁସ୍ତକ ପ୍ରକାଶ ପାଇସାରିଛି । ବୃତ୍ତିରେ ସେ ଜଣେ ଅଧ୍ୟାପକ ଥିଲେ । ସେ ରେଭେନ୍ସା ମହାବିଦ୍ୟାଳୟର ଅଧ୍ୟକ୍ଷ ଓ ଉଚ୍ଚ ମାଧ୍ୟମିକ ଶିକ୍ଷା ପରିଷଦ, ଓଡ଼ିଶାର ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ୧୯୯୭ରେ ସ୍ୱେଚ୍ଛାକୃତ ଅବସରପରେ ସେ ସାମ୍ବାଦିକତା ମଧ୍ୟ କରିଥିଲେ ।

ରଚନାବଳୀ

ସମାଲୋଚନା 
 ଭାରତୀୟ ସଂସ୍କୃତି ଓ ଶ୍ରୀମଦ ଭଗବତ ଗୀତା‎
 ବିରହ ଓ ଅନ୍ୟ ବିଭବମାନେ
 କିଛି ଆକାଶ କିଛି ମାଟି
 ନିଦାଘରେ କବି
 The Joys of poetry

ନାଟକ 
 କଳା ଜହ୍ନ
 ମଲା ଆକାଶ
 ସରାଗ ସନ୍ୟାସୀ

ଗଳ୍ପ 
 ଶେଷ ଅପେକ୍ଷା

ଅନୁବାଦ 
 Wooden Horse(ମନୋରଞ୍ଜନ ଦାସଙ୍କ କାଠ ଘୋଡ଼ା ନାଟକର ଅନୁବାଦ)
 Quite flows the Mahanadi(ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଗଳ୍ପମାନଙ୍କର ଅନୁବାଦ)
 End of Kichak(ଗଙ୍ଗାଧର ମେହେରଙ୍କ କିଚକ ବଦ୍ଧର ଅନୁବାଦ)
 History of Kannada Literatureର ଓଡ଼ିଆ ଅନୁବାଦ

ପ୍ରବନ୍ଧ 
 Religion, Democracy and Other Reflections

ଶିକ୍ଷା ସମ୍ବନ୍ଧୀୟ  
 Festivals of Orissa
 Communication Skill

ସମ୍ମାନ ଓ ପୁରସ୍କାର 
 କେନ୍ଦ୍ର ସାହିତ୍ୟ ଏକାଡେମୀ ଅନରାରୀ ଫେଲୋସିପ - ୨୦୨୨
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୨୦୦୪ ('ଭାରତୀୟ ସଂସ୍କୃତି ଓ ଶ୍ରୀମଦ ଭଗବତ ଗୀତା' ପାଇଁ) 
 ମାନସିଂହ ସମ୍ମାନ (ସାରଳା ସାହିତ୍ୟ ସଂସଦ ପ୍ରଦତ୍ତ)
 ସାରଳା ସମ୍ମାନ - ୨୦୨୧ (ସାରଳା ସାହିତ୍ୟ ସଂସଦ ପ୍ରଦତ୍ତ)
 ଉପେନ୍ଦ୍ର ଭଞ୍ଜ ସମ୍ମାନ
 ଗୋଦାବରୀଶ ମିଶ୍ର ସମ୍ମାନ
 ମାନସିଂହ ସମ୍ମାନ
 ନାଟ୍ୟଶ୍ରୀ ସମ୍ମାନ

ଆଧାର 

୧୯୩୯ ଜନ୍ମ
ଜୀବିତ ବ୍ୟକ୍ତି
କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ସପ୍ତମ ନକ୍ଷତ୍ର ହେଉଛି ପୁନର୍ବସୁ । ରାଶିଚକ୍ର (ଅପମଣ୍ଡଳ)ରେ ମିଥୁନରାଶିରେ ୨୦ ଡିଗ୍ରୀରୁ କର୍କଟ ରାଶି ମଧ୍ୟରେ ୩ ଡିଗ୍ରୀ ୨୦ ମିବିଟ ଯାଏଁ ବ୍ୟାପ୍ତ ।

ଜ୍ୟୋତିଷୀୟ ପରିଚୟ 
ହିନ୍ଦୁ ଜ୍ୟୋତିଷରେ ରାଶିଚକ୍ର (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ ।  ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ ।   ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ ।

ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି ।

ବିଶେଷତ୍ୱ  
 ହିନ୍ଦୁ ଜ୍ୟୋତିଷ ମତେ ପୁନର୍ବସୁ ନକ୍ଷତ୍ର ପାଞ୍ଚଗୋଟି ତାରାର (:en:Castor (star)) & (:en:Pollux (star)) ସମାହାର ।  ଏହି ତାରାପୁଞ୍ଜ ଏକ ଧନୁ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ପୁନର୍ବସୁ ।
 ପୁନର୍ବସୁ ରାଶିଚକ୍ରରେ ମିଥୁନ (ରାଶି)ରେ ୨୦ ଡିଗ୍ରୀରୁ କର୍କଟ ରାଶି ମଧ୍ୟରେ ୩ ଡିଗ୍ରୀ ୨୦ ମିବିଟ ଯାଏଁ ବ୍ୟାପ୍ତ । 
 ବୃହସ୍ପତି ଏହାର ଅଧିପତି  ।
 ବୈଦିକ ଜ୍ୟୋତିଷମତେ ଏହି ନକ୍ଷତ୍ର ଦେବଗଣ ଓ ରଜ ଗୁଣ ସହ ସମ୍ବନ୍ଧିତ । 
 ବୈଦିକ ଜ୍ୟୋତିଷ ମତେ ପୁନର୍ବସୁ ନକ୍ଷତ୍ର ଲିଙ୍ଗ ଭେଦରେ ପୁରୁଷ ଏବଂ ଜାତି ଭେଦରେ ବୈଶ୍ୟ । 
 ପୁନର୍ବସୁ ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ଧୈର୍ଯ୍ୟବାନ, ଜ୍ଞାନୀ ଏବଂ ସରଳ ପ୍ରକୃତିର ହୋଇଥାଆନ୍ତି ।   
 ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ପୁନର୍ବସୁ ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।

ପ୍ରଥମ ପାଦ- ke (के)			
  
ଦ୍ୱିତୀୟ ପାଦ- Ko (को),

ତୃତୀୟ ପାଦ- Ha (हा) ଏବଂ

ଚତୁର୍ଥ ପାଦ- Hi (ही)

ପୌରାଣିକ କିମ୍ବଦନ୍ତୀ

ଅଧିକ ତଥ୍ୟ 
 "List of Naxatras"

ଆଧାର

ଗଣସମ୍ପାଦନା ଅଭିଯାନ ୧୦୦୦୦ରେ ତିଆରି ପ୍ରସଙ୍ଗ
ନକ୍ଷତ୍ର
ପାରଳାଖେମୁଣ୍ଡି (ସଂକ୍ଷେପରେ ପାରଳା ଓ ଖେମୁଣ୍ଡି ନାମରେ ମଧ୍ୟ ପ୍ରସିଦ୍ଧ) ଓଡ଼ିଶାର ଗଜପତି ଜିଲ୍ଲାର ଏକ ସହର ଓ ମୁଖ୍ୟ ସଦର ମହକୁମା । ଏହା ୧୮୮୫ ମସିହାରେ ଓଡ଼ିଶାରେ ପ୍ରତିଷ୍ଠିତ ପୁରାତନ ପୌରପାଳିକା ମାନଙ୍କ ମଧ୍ୟରୁ ଅନ୍ୟତମ | ଏହି ସହରର ଅଧିକାଂଶ ଲୋକ ଓଡ଼ିଆଭାଷୀ ଓ ଏଠାରେ ସଉରା ଓ ତେଲୁଗୁ ଭାଷୀ ଲୋକେ ମଧ୍ୟ ବସବାସ କରନ୍ତି | ସହରଟି ଓଡ଼ିଶା ଓ ଆନ୍ଧ୍ର ପ୍ରଦେଶର ସୀମାରେ ଅବସ୍ଥିତ | ଆନ୍ଧ୍ରପ୍ରଦେଶର ଶ୍ରୀକାକୁଲମ୍ ଜିଲ୍ଲାର ପୁରୁଣା ପାଟଣା ସହର ଏହାର ଅତି ନିକଟବର୍ତ୍ତୀ ହେତୁ ପାରଳାଖେମୁଣ୍ଡି ଦ୍ବେତ ସହର ଭାବରେ ପରିଗଣିତ ହୁଏ | ମହେନ୍ଦ୍ର ତନୟା ନଦୀଦ୍ୱାରା କେବଳ ସହରଗୁଡିକ ପୃଥକ ହୋଇଛି । ଅତୀତରେ ଏହା ଖେମୁଣ୍ଡି ଇଷ୍ଟେଟର ରାଜଧାନୀ ଥିଲା , ଯେଉଁଠି ପୂର୍ବ ଗଙ୍ଗ ବଂଶର ରାଜା ମହାରାଜାମାନେ ରାଜୁତି କରୁଥିଲେ। ଏହି ସହରଟି ଓଡ଼ିଶାର ଏକ ପ୍ରାଚୀନ ସାଂସ୍କୃତିକ କେନ୍ଦ୍ର ତଥା ଅଷ୍ଟାଦଶ ଶତାବ୍ଦୀର ଓଡ଼ିଆ ସଂଗୀତକାର-କବି ଗୋପାଳକୃଷ୍ଣ ପଟ୍ଟନାୟକ, ଓଡ଼ିଶା ରାଜ୍ୟର ଅନ୍ୟତମ ପ୍ରତିଷ୍ଠାତା ମହାରାଜା କୃଷ୍ଣଚନ୍ଦ୍ର ଗଜପତି ନାରାୟଣ ଦେବ, ଶବ୍ଦତତ୍ତ୍ୱବୋଧ ଅଭିଧାନ ସଙ୍କଳକ ତଥା ଓଡ଼ିଆ ଭାଷା ତତ୍ତ୍ୱବିତ ଗୋପୀନାଥ ନନ୍ଦ ଶର୍ମା, ଐତିହାସିକ ସତ୍ୟନାରାୟଣ ରାଜଗୁରୁଙ୍କ ଜନ୍ମସ୍ଥଳୀ ଭାବରେ ଜଣାଶୁଣା | ଏହି ସହର ଏହାର ଶତାବ୍ଦୀର ପୁରୁଣା ମନ୍ଦିର, ମଠ, ପ୍ରାସାଦ ଏବଂ ଐତିହ୍ୟ ସ୍ମାରକୀ ପାଇଁ ମଧ୍ୟ ପ୍ରସିଦ୍ଧ |

ଭୂଗୋଳ

ଜନସଂଖ୍ୟା ଓ ସାକ୍ଷରତା 
୨୦୦୧ ମସିହାର ଭାରତୀୟ ଜନଗଣନା ଅନୁସାରେ,  ସହରର ମୋଟ ଜନସଂଖ୍ୟା ୪୨,୯୯୧ । ସେଥି ମଧ୍ୟରୁ ୫୦.୫୯% ଜଣ ପରୁଷ ହୋଇଥିବା ବେଳେ ୪୯.୪୧% ଜଣ ନାରୀ । ର ସାକ୍ଷରତା ହାର ୬୮.୭୩% । ଏହା ଜାତୀୟ ହାରଠାରୁ -୩.୮୯% ପ୍ରତିଶତ କମ । ସେଥିରୁ ୩୮.୭୬% ପ୍ରତିଶତ ପୁରୁଷ ଓ ୨୯.୯୭% ନାରୀ ଅଟନ୍ତି । ୧୦.୯୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି ।

ଇତିହାସ

ପର୍ଯ୍ୟଟନ

ଭାଷା 
ଏଠାର ସରକାରୀ ଭାଷା ଓଡ଼ିଶାର ସରକାରୀ ଭାଷା ଓଡ଼ିଆ ।

ଆଧାର 

ଗଜପତି ଜିଲ୍ଲା
ଗଜପତି ଜିଲ୍ଲାର ଗାଆଁ ଓ ସହର
ଅନୁଗୋଳ (କ୍ରମିକ ସଂଖ୍ୟା: ୬୧) ଅନୁଗୋଳ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । 
ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଅନୁଗୋଳ (ପୌ), ନାଲକୋନଗର, ଅନୁଗୋଳ ବ୍ଳକର କିଛି ଅଞ୍ଚଳ ଓ ବଅଁରପାଳ ବ୍ଳକର କିଛି ଅଞ୍ଚଳ ।

ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଜନୀକାନ୍ତ ସିଂହ ଭାରତୀୟ ଜନତା ପାର୍ଟିର ପ୍ରାର୍ଥୀ ପ୍ରତାପ ଚନ୍ଦ୍ର ପ୍ରଧାନଙ୍କଠାରୁ ୮୮୨୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଜନୀକାନ୍ତ ସିଂହ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପ୍ରତାପ ଚନ୍ଦ୍ର ପ୍ରଧାନଙ୍କଠାରୁ ୨୦୩୪୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ। 

ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରଜନୀ କାନ୍ତ ସିଂହ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସଂଗ୍ରାମ କେଶରୀ ମିଶ୍ରଙ୍କଠାରୁ ୨୦,୪୬୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

୨୦୦୯ ନିର୍ବାଚନ ଫଳାଫଳ

*: ମୋଟ ବୈଧ ଭୋଟର ଶତକଡ଼ା ଭାଗ

ନିର୍ବାଚିତ ବିଧାୟକଗଣ
୧୯୫୧ରୁ ୨୦୧୯ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: 

 ୨୦୧୯: ରଜନୀ କାନ୍ତ ସିଂହ (ବିଜଦ)
୨୦୧୪: ରଜନୀ କାନ୍ତ ସିଂହ (ବିଜଦ)
୨୦୦୯: (୬୧): ରଜନୀ କାନ୍ତ ସିଂହ (ବିଜଦ)
୨୦୦୪: (୧୧୬): ରଜନୀ କାନ୍ତ ସିଂହ (ବିଜଦ)
୨୦୦୦: (୧୧୬): ଅଦ୍ୱୈତ ପ୍ରସାଦ ସିଂହ (ବିଜଦ)
୧୯୯୫: (୧୧୬): ରମେଶ ଜେନା (କଂଗ୍ରେସ)
୧୯୯୦: (୧୧୬): ଅଦ୍ୱୈତ ପ୍ରସାଦ ସିଂହ (ଜନତା ଦଳ) 
୧୯୮୫: (୧୧୬): ପ୍ରଫୁଲ୍ଲ ମିଶ୍ର (କଂଗ୍ରେସ)
୧୯୮୦: (୧୧୬): ସନ୍ତୋଷ କୁମାର ପ୍ରଧାନ (କଂଗ୍ରେସ-ଇ)
୧୯୭୭: (୧୧୬): ଅଦ୍ୱୈତ ପ୍ରସାଦ ସିଂହ (ଜନତା) 
୧୯୭୪: (୧୧୬): ଅଦ୍ୱୈତ ପ୍ରସାଦ ସିଂହ (ଉତ୍କଲ କଂଗ୍ରେସ) 
୧୯୭୧: (୧୩୯): ଦେବରାଜ ସାହୁ (ଉତ୍କଳ କଂଗ୍ରେସ)
୧୯୬୭: (୧୩୯): କୁମୁଦ ଚନ୍ଦ୍ର ସିଂହ (କଂଗ୍ରେସ)
୧୯୬୧: (୭୯): କୁମୁଦ ଚନ୍ଦ୍ର ସିଂହ (କଂଗ୍ରେସ)
୧୯୫୭: (୫୩): କୁମୁଦ ଚନ୍ଦ୍ର ସିଂହ (ସ୍ୱାଧୀନ) ଓ ନରେନ୍ଦ୍ର କୁମାର ନାୟକ (କମ୍ୟୁନିଷ୍ଟ)
୧୯୫୧: (୧୪): ହୃଷିକେଶ ତ୍ରିପାଠୀ (କଂଗ୍ରେସ)

ଆଧାର

ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
କାର୍ତ୍ତିକ ଚନ୍ଦ୍ର ମାଝି (୨ ନଭେମ୍ବର ୧୯୩୨ - ୩ ମାର୍ଚ୍ଚ ୧୯୮୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ । କାର୍ତ୍ତିକ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରାଇରଙ୍ଗପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
କାର୍ତ୍ତିକ ଚନ୍ଦ୍ର ମାଝି ୧୯୩୨ ମସିହାର ନଭେମ୍ବର ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚନ୍ଦ୍ର ମୋହନ ମାଝି ଏବଂ ପତ୍ନୀଙ୍କ ନାମ ସୁରଭି ଟୁଡୁ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ ।

ରାଜନୈତିକ ଜୀବନ 
କାର୍ତ୍ତିକ ଚନ୍ଦ୍ର ମାଝି ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

ମୃତ୍ୟୁ 
କାର୍ତ୍ତିକ ଚନ୍ଦ୍ର ମାଝି ୧୯୮୮ ମସିହାର ମାର୍ଚ୍ଚ ମାସ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୫ ବର୍ଷ ବୟସ ହୋଇଥିଲା ।

ଆଧାର 

୧୯୩୨ ଜନ୍ମ
୧୯୮୮ ମୃତ୍ୟୁ
ଓଡ଼ିଆ ଲୋକ
ମୟୂରଭଞ୍ଜ ଜିଲ୍ଲାର ଲୋକ
୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଭାରତର ଜାତିପ୍ରଥା ହେଉଛି ଜାତିର ତଥାକଥିତ ନୃତତ୍ତ୍ୱଭିତ୍ତିକ ଉଦାହରଣ । ଏହାର ଉତ୍ପତ୍ତି ପ୍ରାଚୀନ ଭାରତରେ ହୋଇଥିଲା ଏବଂ ମଧ୍ୟଯୁଗୀୟ, ପ୍ରାକ-ଆଧୁନିକ ଏବଂ ଆଧୁନିକ ଭାରତରେ, ବିଶେଷ କରି ମୋଗଲ ସାମ୍ରାଜ୍ୟ ଏବଂ ବ୍ରିଟିଶ ଶାସନ ସମୟରେ, ବିଭିନ୍ନ ଶାସକୀୟ ଅଭିଯାତମାନଙ୍କଦ୍ୱାରା  ରୂପାନ୍ତରିତ ହୋଇଥିଲା । ଏହା ଅଧୁନା ଭାରତରେ ସକାରାତ୍ମକ କାର୍ଯ୍ୟକ୍ରମର ଆଧାର । ଜାତିପ୍ରଥାରେ ଦୁଇଟି ଭିନ୍ନ ଭିନ୍ନ ଧାରଣା ରହିଛି: ବର୍ଣ୍ଣ ଏବଂ ଜାତି । ଏହି ଦୁଇ ବ୍ୟବସ୍ଥାକୁ ଏହି ପ୍ରଥାର ବିଭିନ୍ନ ସ୍ତରର ବିଶ୍ଳେଷଣ ଭାବରେ ବିବେଚନା କରାଯାଇପାରେ ।

ବର୍ତ୍ତମାନର ପ୍ରଚଳିତ ଜାତିପ୍ରଥା ଭାରତରେ ମୋଗଲ ଯୁଗର ପତନ ଏବଂ ବ୍ରିଟିଶ ଉପନିବେଶ ସରକାରଙ୍କ ଉତ୍ଥାନ ସମୟରେ ବିକାଶର ଫଳାଫଳ ବୋଲି ବିବେଚିତ ହୁଏ । ମୋଗଲ ଯୁଗର ପତନରେ ଶକ୍ତିଶାଳୀ ପୁରୁଷମାନଙ୍କର ଉତ୍ଥାନ ଦେଖାଗଲା । ସେମାନେ ରାଜା, ପୁରୋହିତ ଏବଂ ଧର୍ମଶାସ୍ତ୍ରସହିତ ସମ୍ବନ୍ଧିତ ଥିଲେ ଓ ଜାତି ସ୍ଥାନୀୟ ରାଜକୀୟ ଏବଂ ସାମରିକ ଉପାଧିକୁ ଭିତ୍ତି କରି ଅନେକ ଜାତିହୀନ ସାମାଜିକ ଗୋଷ୍ଠୀକୁ ଭିନ୍ନ ଜାତି ସମ୍ପ୍ରଦାୟରେ ପୁନଃ ଆକାର ଦେଇଥିଲେ । ବ୍ରିଟିଶ ଶାସନ ଏହି ବିକାଶକୁ ଆଗକୁ ବଢ଼ାଇ କଠୋର ଜାତି ସଂଗଠନକୁ ପ୍ରଶାସନର ଏକ କେନ୍ଦ୍ରୀୟ ବ୍ୟବସ୍ଥାରେ ପରିଣତ କଲା । ୧୮୬୦ରୁ ୧୯୨୦ ମସିହା ମଧ୍ୟରେ ବ୍ରିଟିଶମାନେ ଜାତିପ୍ରଥାକୁ ସେମାନଙ୍କ ଶାସନ ବ୍ୟବସ୍ଥାରେ ପ୍ରସ୍ତୁତ କରିଥିଲେ ଏବଂ କେବଳ ଖ୍ରୀଷ୍ଟିଆନ ଏବଂ ନିର୍ଦ୍ଦିଷ୍ଟ ଜାତିର ଲୋକଙ୍କୁ ପ୍ରଶାସନିକ ଚାକିରି ଏବଂ ବରିଷ୍ଠ ନିଯୁକ୍ତି ପ୍ରଦାନ କରିଥିଲେ । ୧୯୨୦ ମସିହାରେ ସାମାଜିକ ଅଶାନ୍ତି ବଢ଼ିବା ପରେ ଏହା ପରିବର୍ତ୍ତନ ହୋଇଥିଲା । ତା' ପରଠାରୁ ଉପନିବେଶ ପ୍ରଶାସନ ନିମ୍ନ ଜାତିମାନଙ୍କ ପାଇଁ ସରକାରୀ ଚାକିରିର ଏକ ନିର୍ଦ୍ଦିଷ୍ଟ ପ୍ରତିଶତ ଆରକ୍ଷଣ କରି ସକରାତ୍ମକ ଭେଦଭାବର ନୀତି ଆରମ୍ଭ କରିଥିଲା । ୧୯୪୮ରେ ଜାତି ଆଧାରରେ ନକାରାତ୍ମକ ଭେଦଭାବକୁ ଆଇନଦ୍ୱାରା ନିଷେଧ କରାଯାଇଥିଲା ଏବଂ ଭାରତୀୟ ସମ୍ବିଧାନରେ ଏହାକୁ ଆହୁରି ବଳବତ୍ତର କରାଯାଇଥିଲା । ତେବେ ଭାରତର ବିଭିନ୍ନ ସ୍ଥାନରେ ଏହି ପ୍ରଥା ପ୍ରଚଳିତ । ଭାରତରେ ୩,୦୦୦ ଜାତି ଏବଂ ୨୫,୦୦୦ ଉପଜାତି ଅଛନ୍ତି ଏବଂ ପ୍ରତ୍ୟେକ ଏକ ନିର୍ଦ୍ଦିଷ୍ଟ ବୃତ୍ତି ସହିତ ଜଡ଼ିତ |

ଆଧାର
ଜଗବନ୍ଧୁ ମାଝି (୧ ଅଗଷ୍ଟ ୧୯୭୨ - ୨୪ ସେପ୍ଟେମ୍ବର ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଉମରକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବାର ଓ ଶିକ୍ଷା 
ଜଗବନ୍ଧୁ ମାଝି ୧୯୭୨ ମସିହାର ଅଗଷ୍ଟ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଆସମାନ ମାଝି ।

ରାଜନୈତିକ ଜୀବନ 
ଜଗବନ୍ଧୁ ମାଝି ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

ମୃତ୍ୟୁ 
ଜଗବନ୍ଧୁ ମାଝି ୨୦୧୧ ମସିହାର ଅଗଷ୍ଟ ୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୩୯ ବର୍ଷ ବୟସ ହୋଇଥିଲା ।

ଆଧାର 

୧୯୭୨ ଜନ୍ମ
୨୦୧୧ ମୃତ୍ୟୁ
ଓଡ଼ିଆ ଲୋକ
୧୪ଶ ଓଡ଼ିଶା ବିଧାନ ସଭାର ସଭ୍ୟ
କ୍ଲୋନାଜେପାମ, ବା ବିକ୍ରିହେଉଥିବା ବ୍ରାଣ୍ଡ ନାମ କ୍ଲୋନୋପିନ ଏକ ଔଷଧ ଯାହା କେତେକ ରୋଗର ପ୍ରତିରୋଧ ଓ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ ଯଥା: - ବାତ/ସିଜର(seizures), ପ୍ୟାନିକ ଡିଜଅର୍ଡ଼ର ଓ ମୁଭମେଣ୍ଟ ଡିଜଅର୍ଡ଼ର ଯେପରିକି ଆକାଥିସିଆ ।  ଏହା ଏକ ପ୍ରକାର ବେଞ୍ଜୋଡାଏଜେପିନ ଔଷଧ ଯାହା ଟ୍ରାଙ୍କୁଇଲାଇଜର କାମ କରେ ।  ଏହା ପାଟି ବାଟେ ଦିଆଯାଏ ।  ଏହାର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୁଏ ଓ ୬ରୁ ୧୨ ଘଣ୍ଟା ପର୍ଯ୍ୟନ୍ତି ରହେ । 

ଏହି ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟା:- ନିଦ୍ରାବେଶ, ସମନ୍ୱୟ ଅଭାବ ଓ ଉତ୍ତେଜନା ।  ଏହା ଆତ୍ମହତ୍ୟା ପ୍ରବଣତା ବୃଦ୍ଧି କରାଏ ।  ବେଞ୍ଜୋଡାଏଜେପିନର ଦୀର୍ଘକାଳୀନ ପ୍ରଭାବ ଯୋଗୁ ଡ୍ରଗ ଇନ୍‌ଟୋଲେରାନ୍ସ, ବେଞ୍ଜୋଡାଏଜେପିନ ଡିପେଣ୍ଡେନ୍ସ ଓ ଡ୍ରଗ ନେବା ବନ୍ଦକଲେ ଉଇଥଡ୍ରୟାଲ ଲକ୍ଷଣ ଦେଖାଯାଏ ।ଚାରି ସପ୍ତାହରୁ ଅଧିକ କାଳ ଏହା ନେଲେ ଡିପେଣ୍ଡେନ୍ସ ହୁଏ ।  ଗର୍ଭାବସ୍ଥାରେ ନେଲେ ଶିଶୁକୁ ବିପଦ ହୋଇପାରେ ।  ଏହା ଗାବା ରେସେପ୍ଟର ସ‌ହିତ ସଂଯୁକ୍ତ ହୋଇ ଗାବା ପ୍ରଭାବ ବୃଦ୍ଧି କରାଏ । 

କ୍ଳୋନାଜେପାମ ଏସଏନ ୧୯୬୪ରେ ପ୍ରଥମେ ପେଟେଣ୍ଟ ହୋଇଥିଲା ଓ ଆମେରିକାରେ ସନ ୧୯୭୫ରେ ବିକ୍ରୟ ଆରମ୍ଭ କରାଯାଇଥିଲା  । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ   ଏହାର ହୋଲସେଲ ମୂଲ୍ୟ ପିଲ ପିଛା 0.0୧ରୁ 0.0୭ ଆମେରୋକୀୟ ଡଲାର । ଆମେରିକାରେ ଏହାର ପ୍ରତି ପିଲର ମୂଲ୍ୟ  ପ୍ରାୟ 0.୪0 ଆମେରିକୀୟ ଡଲାର । ପୃଥିବୀର ଅନେକ ସ୍ଥାନରେ ଏହା ମନୋରଞ୍ଜନ‌କାରୀ ଔଷଧ ହିସାବରେ ବ୍ୟବହାର କରାଯାଏ ।

ଆଧାର 

ଔଷଧ